Szontaghovo pleso

Szontaghovo pleso (poľ. Granacki Staw, maď. Szontagh-tó, nem. Szontaghsee) je väčšie z dvoch pliesok v hornej časti Slavkovskej doliny. Názov dostalo koncom 19. storočia z rozhodnutia Uhorského karpatského spolku na počesť člena spolku, zakladateľa Nového Smokovca, lekára, klimatológa a botanika MUDr. Mikuláša Szontagha st. (1843 – 1899). Pleso je turisticky nedostupné. Slavkovská dolina je štátnou prírodnou rezerváciou. Podľa merania pracovníkov TANAPu má rozlohu 0,327 ha. Je v nadmorskej výške 2 032 m n. m.. Trochu na západ od neho je Malé Szontaghovo pliesko. Okolie plesa Okolo plesa je hradba veží a štítov. Na západnej strane Velická kopa, Dvojitá veža, Granátová veža, Rohatá veža, na severozápade Bradavica, na severe sú Slavkovské veže , Vareškový hrebeň, ktorý sa končí Slavkovskou kopou a Slavkovským štítom. Referencie Iné projekty Commons ponúka multimediálne súbory na tému Szontaghovo pleso Externé odkazy Turistika Poloha na turistickej mape